સંસદ દ્વારા એસસી/એસટી એક્ટમાં સુધારો કરાયો છે તેથી આ તબક્કે તેની પર મનાઈ હુકમ આપી શકાય તેમ નથી, તેમ સુપ્રીમ કોર્ટે કહ્યું છે. આ સાથે જ કોર્ટે આ અંગે છ સપ્તાહમાં કેન્દ્રનો જવાબ માગ્યો છે. સંસદ દ્વારા એસસી-એસટી એક્ટમાં સુધારો કરાતાં તેને રદ કરવાની વિનંતી કરતી એક રિટ પિટિશન પર સુપ્રીમમાં સુનાવણી ચાલી રહી છે. નવમી આેગસ્ટે સંસદે એપેક્સ કોર્ટના એક આદેશને અટકાવીને તેમાં સુધારો કર્યો હતો. એટ્રાેસિટી એક્ટમાં સરકારી અધિકારી સામે કેસ થયો હોય તો તેની તાત્કાલિક ધરપકડ ન થવી જોઈએ તેવો આદેશ સુપ્રીમ કોર્ટે આપ્યો હતો. .